Document ID: /roh_data/filtered/fineweb-2-filterrobots_roh.jsonl.gz/20939

L’emprim è Curdin Orlik cumparì sin las plazzas da lutga. Curdin Orlik è 3 onns pli vegl che ses frar Armon Orlik. Era sche Curdin ha fatg sco emprim sias experientschas en il resgim, Armon ha prendì suenter ed è uss il ferm dals dus frars. Ditg ha Curdin Orlik trenà cun ils lutgaders grischuns. Ord motivs professiunals abita Curdin Orlik uss dentant en la Svizra dal vest. L’emprim ha el fatg in onn da praticum en Svizra romanda tar in pur da vin, uss studegia el agronomia a Berna. Er sche Orlik na trenescha betg pli cun ils grischuns, el va tuttina per quels a la festa da lutga federala e vul gidar il frar giuven Armon.
RR actualitad mezdi 11:00